સુરતઃ 18 વર્ષના મિહિર પટેલે ઉત્તર પ્રદેશના એક યુવાનને જીવનદાન આપ્યું. દિલ્હીની AIIMS ખાતે બ્રેન ડેડ મિહિર પટેલનું હ્રદય દિલ્હીના 32 વર્ષીય પુરુષમાં ટ્રાન્સપ્લાન્ટ કરવામાં આવ્યું. પહેલી વખત આવું બની રહ્યું છે જ્યારે ગુજરાતના કોઈ યુવકનું હ્રદય દિલ્હી મોકલવામાં આવ્યું હોય. મિહિર પટેલે તો આ દુનિયાને અલવિદા કહી દીધી પણ તેનું હ્રદય હજુ વર્ષો સુધી ઉત્તર પ્રદેશની ગલીઓમાં ધબકતું રહેશે.